Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: 1. A jövedéki adóról és a jövedéki termékek forgalmazásának különös szabályairól szóló 1997. évi CIII. törvény
Paragraph Index: 361

g) az áthárított adó összege.” Az Áfa-tv. 13. § (1) bekezdés 16., 17. és 18. pontja értelmében a számla, egyszerûsített számla, számlát helyettesítõ okmány kötelezõen tartalmazza számos más adat mellett a vevõ (átvevõ, megrendelõ) nevét és címét. Az Avtv. 2. § 1. pontja szerint e törvény alkalmazásában „személyes adat: a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megõrzi e minõségét, amíg kapcsolata az érintettel helyreállítható.” A 2. § 4. a) pontja szerint „adatkezelés: az alkalmazott eljárástól függetlenül a személyes adatok gyûjtése, felvétele és tárolása, feldolgozása, hasznosítása (ideértve a továbbítást és a nyilvánosságra hozatalt) és törlése. Adatkezelésnek számít az adatok megváltoztatása és további felhasználásuk megakadályozása is.” Az R. 7/A. § (1) bekezdése személyes adatok kötelezõ kezelését írja elõ, az érintett hozzájárulása hiányában is. Az Alkotmánybíróság már korábban megállapította, hogy az „Alkotmány 59. §-ában biztosított személyes adatok védelméhez való jognak eszerint az a tartalma, hogy mindenki maga rendelkezik személyes adatainak feltárásáról és felhasználásáról. Személyes adatot felvenni és felhasználni tehát általában csakis az érintett beleegyezésével szabad; mindenki számára követhetõvé és ellenõrizhetõvé kell tenni az adatfeldolgozás egész útját, vagyis mindenkinek joga van tudni, ki, hol, mikor, milyen célra használja fel az õ személyes adatát. Kivételesen törvény elrendelheti személyes adat kötelezõ kiszolgáltatását, és elõírhatja a

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes